El Tribunal d'Edimburg deixa Clara Ponsatí en llibertat i li manté el passaport
La consellera Clara Ponsatí ha declarat avui al Tribunal d'Edimburg. Ha estat una vista breu, de poc més de mitja hora, i n'ha sortit amb fiança i sense obligació de dipositar-hi el passaport. Ponsatí s'havia lliurat al matí a la policia escocesa, que l'ha portada davant el tribunal 4. A la porta de la comissaria, el seu advocat, Aamer Anwar, s'havia mostrat confiat que Ponsatí seria alliberada perquè el delicte de sedició era propi del segle XVI i feia 'molts anys' que havia 'estat abolit' del codi penal escocès. A més, ha acusat el jutge Pablo Llarena d'abusar del procediment d'euroordres i ha explicat que la defensa se centraria en la vulneració dels drets humans de Ponsatí si era extradida a Espanya. Per sufragar les despeses de la defensa, Ponsatí ha obert un compte de micromecenatge.
On ha prestat declaració Clara Ponsatí?
al Tribunal d'Edimburg